b'\n_START_ARTICLE_\nBrian Ferneyhough\n_START_SECTION_\nGyvenimas\n_START_PARAGRAPH_\nFerneihau gim\xc4\x97 Koventryje (angl. Coventry). Ten mok\xc4\x97si Birminhemo muzikos mokykloje (angl. Birmingham School of Music), 1966-1967 metais mok\xc4\x97si Karali\xc5\xa1koje muzikos akademijoje (angl. Royal Academy of Music) pas d\xc4\x97stytoj\xc4\x85 Lenoks\xc4\x85 Berkl\xc4\xaf (Lennox Berkeley). Besimokydamas karali\xc5\xa1koje akademijoje tapo Akademijos nausosios muzikos klubo muzikos vadovu ir \xc4\xafk\xc5\xabr\xc4\x97 Arradon ansambl\xc4\xaf, kuris specializavosi \xc5\xa1iuolaikin\xc4\x97s muzikos atlikime. \xc5\xa0iuo laikotarpiu suk\xc5\xabr\xc4\x97 pirmuosius savo k\xc5\xabrinius. Sonata stygini\xc5\xb3 kvartetui netgi gavo apdovanojim\xc4\x85 1968 metais Gaudeamus muzikos savait\xc4\x97je. 1968 metais gavo \xc4\xafsteigt\xc4\x85 Mendelsono stipendij\xc4\x85 ir persikraust\xc4\x97 \xc4\xaf Amsterdam\xc4\x85 mokytis Amsterdamo konservatorijoje pas oland\xc5\xb3 kompozitorius Ton\xc4\x85 de Leeuv\xc4\x85 (angl. Ton der Leeuw), kiek v\xc4\x97liau persik\xc4\x97l\xc4\x97 \xc4\xaf Bazel\xc4\xaf, kur mok\xc4\x97si pas \xc5\xa1veicar\xc5\xb3 kompozitori\xc5\xb3 Klaus\xc4\x85 Huber\xc4\xaf (Klaus Huber).\n_START_SECTION_\n1973-1986 metai\n_START_PARAGRAPH_\n1973-1986 metais d\xc4\x97st\xc4\x97 kompozicij\xc4\x85 Freiburgo muzikos universitete Vokietijoje._NEWLINE_1974 metais Ruajano festivalyje (angl. Royan festival) nuskamb\xc4\x97jo kompozitoriaus autoriniai k\xc5\xabriniai: \xe2\x80\x9eCassandra\xe2\x80\x98s Dream Song\xe2\x80\x9c, pirmieji solo k\xc5\xabriniai fleitai ir Missa Brevis. 1975 nuskamb\xc4\x97jo pirmieji jo k\xc5\xabriniai dideliai atlik\xc4\x97j\xc5\xb3 sud\xc4\x97\xc4\x8diai \xe2\x80\x9eTransit\xe2\x80\x9c ir \xe2\x80\x9eTime and Motion Study III\xe2\x80\x9c. \xe2\x80\x9eTransit\xe2\x80\x9c k\xc5\xabrinys buvo apdovanotas Koussevitzkio prizu (Koussevitky prize). B\xc5\xabtent po \xc5\xa1i\xc5\xb3 pasiekim\xc5\xb3 Ferneihau tapo vienu ry\xc5\xa1kiausi\xc5\xb3 savo kartos Europos kompozitori\xc5\xb3. Daugelyje \xc5\xa1i\xc5\xb3 \xc4\xafvyki\xc5\xb3 Ferneihau buvo poruojamas su taip pat brit\xc5\xb3 kompozitoriumi Mi\xc5\xa1eliu Finisiu (angl. Michael Finnissy), su kuriuo studij\xc5\xb3 metais tapo gerais draugais. 1984 metais gavo ordin\xc4\x85 \xe2\x80\x9eOrdre des Arts et des Lettres\xe2\x80\x9c.\n_START_SECTION_\n1987-2000 metai ir apdovanojimai\n_START_PARAGRAPH_\nTarp 1987 ir 1999 met\xc5\xb3 buvo profesorius Kalifornijos universitete San Diege. Pas j\xc4\xaf baig\xc4\x97 tokie kompozitoriais kaip Chaya Czernowin ir Mark Applebaum, ir daugelis kit\xc5\xb3. 2000 metais tapo William H. Bonsall profesoriumi Stanfordo universitete. 2007-2008 metais buvo kviestiniu d\xc4\x97stytoju Harwardo universitete (angl. Harward University)._NEWLINE_2007 metais Ferneihau gavo Ernsto von Siemenso muzikin\xc4\xaf priz\xc4\x85 (vok. Ernst von Siemens) u\xc5\xbe gyvenimo pasiekimus. 2009 metais buvo paskirtas Karali\xc5\xa1kosios \xc5\xa0vedijos muzikos akademijos nariu.\n_START_SECTION_\nMuzikinius stilius ir technika\n_START_PARAGRAPH_\nNors kompozitoriaus k\xc5\xabryba paremta 1950-1960 met\xc5\xb3 Europos serializmu, jo siekiai ir norai tavo visi\xc5\xa1kai kitokie jo paties k\xc5\xabryboje. Jis neteikia jokios svarbos muzikin\xc4\x97ms technikoms pa\xc4\x8dioms savaime. Muzikines technikas savo darbuose naudojo ne kaip algoritminius prietaisius, bet labiau kaip transendentines kli\xc5\xabtis. V\xc4\x97lyv\xc5\xb3j\xc5\xb3 k\xc5\xabrini\xc5\xb3 sud\xc4\x97tinga ritmika, su neracionali\xc5\xb3 ver\xc4\x8di\xc5\xb3 sluoksniais kyla i\xc5\xa1 reguliari\xc5\xb3 pulsacij\xc5\xb3 kompleksi\xc5\xa1kos sistemos. Mikrotonalumas tampa da\xc5\xbenu aspektu v\xc4\x97lyvuosiuose k\xc5\xabriniuose. Retai naudojama 12 gars\xc5\xb3 sistema, ta\xc4\x8diau galima rasti dalinai serijini\xc5\xb3 sistem\xc5\xb3. Visos \xc5\xa1ios naudojamos proced\xc5\xabros nesudaro vientiso metodo ir yra nuolat tarpusavy laviruojan\xc4\x8dios. Paskutiniais metais Ferneihau prad\xc4\x97jo muzikos k\xc5\xabrimui naudoti ir kompiuterines programas. Kitas jo k\xc5\xabrybos svarbus bruo\xc5\xbeas, tai tekst\xc5\xabr\xc5\xb3 tipai: \xc4\xafvair\xc5\xabs gest\xc5\xb3 ir tembro deriniai.\n_START_SECTION_\nK\xc5\xabrybos prad\xc5\xbeia ir sunkumai\n_START_PARAGRAPH_\nNepaisant vis\xc5\xb3 akademinio mokymosi period\xc5\xb3, Ferneihau yra i\xc5\xa1 esm\xc4\x97s savamokslis kompozitorius. Ankstyv\xc5\xb3j\xc5\xb3 k\xc5\xabrini\xc5\xb3 kompoziciniai metodai, toki\xc5\xb3 kaip \xe2\x80\x9eColoratura\xe2\x80\x9c ir Sonata dviem fortepijonams, buvo sukurti remiantis asmenin\xc4\x97mis studijomis apie Weberno, Boulezo ir Stochauseno muzik\xc4\x85. K\xc5\xabr\xc4\x97 muzik\xc4\x85 tur\xc4\x97damas tik bendr\xc4\x85 supratim\xc4\x85 apie naudojamus k\xc5\xabrimo metodus._NEWLINE_Ferneihau pradiniai bandymai k\xc5\xabryboje Anglijoje priimti gana sunkiai. Jo pateiktas k\xc5\xabrinys \xe2\x80\x9eColoratura\xe2\x80\x9c Naujosios muzikos propagavimo draugijai (Society for the Promotion of New Music) buvo atmestas ir pasi\xc5\xablyt\xc4\x85 obojaus partij\xc4\x85 perkurti klarnetui. \xc5\xa0\xc4\xaf \xc4\xafvyk\xc4\xaf kompozitorius pri\xc4\x97m\xc4\x97 gana skaud\xc5\xbeiai. Prad\xc5\xbeioje kompozitorius patyr\xc4\x97 gana sud\xc4\x97tinga visuomen\xc4\x97s pri\xc4\x97mim\xc4\x85.\n_START_SECTION_\nEsminis l\xc5\xab\xc5\xbeis ir pripa\xc5\xbeinimas\n_START_PARAGRAPH_\nBet min\xc4\x97tasis Ruajano festivalis tapo esminiu l\xc5\xab\xc5\xbeiu kompozitoriaus karjeroje._NEWLINE_Po \xc5\xa1io festivalio Fernihau tapo itin susietas su vadinam\xc4\x85ja \xe2\x80\x9eNaujojo sud\xc4\x97tingumo\xe2\x80\x9c mokykla (da\xc5\xbenai vadinamas \xc5\xa1ios mokyklos \xe2\x80\x9et\xc4\x97vu\xe2\x80\x9c), kuri \xc4\xafvardinama kaip modernizmo tendencij\xc5\xb3 prat\xc4\x99s\xc4\x97ja ir einanti link formalizmo (ypa\xc4\x8d integralaus serializmo). Tikrasis Fernihau kompozicinis stilius atmeta serializm\xc4\x85 ir generatyvius k\xc5\xabrimo metodus. Labiau link\xc4\x99s naudoti sistemas tik sukurti muzikin\xc4\x99 med\xc5\xbeiag\xc4\x85 ir sukonstruoti form\xc4\x85, kol pati realizacij\xc4\x85 yra kur kas labiau spontani\xc5\xa1ka._NEWLINE_Ankstyvojoje k\xc5\xabryboje pastebimos s\xc4\x85sajos su viduram\xc5\xbei\xc5\xb3 ir renesanso muzika (Epicycle, Firecycle Beta ir Transit)._NEWLINE_Nuo 1980 met\xc5\xb3 Ferneihau k\xc5\xabriniuose pastebimas galin\xc4\x97jimasis su tradicij\xc4\x85, tiksliau pasakius su Austro-Vokie\xc4\x8di\xc5\xb3 muzikos palikimu, pradedant Bethovenu, baigiant antr\xc4\x85ja Vienos mokykla (Second Viennese School). V\xc4\x97lyvuosiuose kameriniuose k\xc5\xabriniuose, kaip Tre\xc4\x8diajame ir Ketvirtajame kvartetuose ir stygini\xc5\xb3 trio, pastebimi ie\xc5\xa1kojimai daugiadal\xc4\x97se formose. Soprano panaudojimas Ketvirtajame kvartete signalizuoja tiesiogin\xc4\xaf ry\xc5\xa1\xc4\xaf su Schoenbergo Antrojo stygini\xc5\xb3 kvarteto id\xc4\x97jomis, ta\xc4\x8diau ne konkre\xc4\x8diai stilistika. Esminiu ta\xc5\xa1ku jam tampa \xe2\x80\x9ekalbamoji\xe2\x80\x9c muzika, ir gal\xc4\x97jimas sukurti prasming\xc4\x85 \xc5\xbeod\xc5\xbei\xc5\xb3 ir muzikos santyk\xc4\xaf._NEWLINE_K\xc5\xabriniai i\xc5\xa1 ties\xc5\xb3 yra didelis i\xc5\xa1\xc5\xa1\xc5\xabkis atlik\xc4\x97jams atlikti. Ta\xc4\x8diau muzika pritrauk\xc4\x97 daug jos propaguotoj\xc5\xb3: toki\xc5\xb3 kaip Arditti Quartet, ELISION Ensemble, James Avery, Mats Scheidegger ir daugelis kit\xc5\xb3._NEWLINE_Jo opera \xe2\x80\x9eShadowtime\xe2\x80\x9c (libretas Charles Bernstein) paremta vokie\xc4\x8di\xc5\xb3 filosofo Walter Benjamin gyvenimu, pirm\xc4\x85kart buvo atlikta 2004 met\xc5\xb3 gegu\xc5\xbe\xc4\x97s 25dien\xc4\x85 Miunchene. Opera susilauk\xc4\x97 gana \xc4\xafvairi\xc5\xb3 \xc4\xafvertinim\xc5\xb3. Penkios scenos i\xc5\xa1 esan\xc4\x8di\xc5\xb3 septyni\xc5\xb3 gali b\xc5\xabti atliktos kaip atskiri pavieniai k\xc5\xabriniai.'